laion/Wikipedia-Exotic huggingface dataset:
גלגל המזל (ישראל)

גלגל המזל היא תוכנית טלוויזיה ישראלית, ששודרה במסגרת שידורי קשת בערוץ 2 בין השנים 1993–2000, ומבוססת על הפורמט הבינלאומי גלגל המזל. התוכנית הופקה בתחילה על ידי חיים מנור וחברת "מעגלות הפקות", ולאחר מכן על ידי "שבלול תקשורת – ארז טל תקשורת בע"מ", חברת ההפקות המשותפת של ארז טל ויעל סברדלוף. את התוכנית הנחה ארז טל ובהמשך החליף אותו גיל ססובר בעונות האחרונות. התוכנית עלתה לשידור בנובמבר 1993, עם תחילת השידורים המסחריים בערוץ 2. לצדו של טל השתתפה גם "נערת הגלגל", שתפקידה היה לחשוף את האותיות שהתגלו. תפקיד זה מולא בהתחלה על ידי אפרת רותם ומרב לוין ואחר כך על ידי רות גונזלס וסיגל שחמון. החל משנת 1998 הפסיק ארז טל להנחות את גלגל המזל, ובמקומו נבחר גיל ססובר. גלגל המזל זכה להצלחה גדולה בישראל. פרט לתוכנית הטלוויזיה, פותח גם משחק מחשב המבוסס על השעשועון, על ידי חברת CVR טכנולוגיות בע"מ. ירון אגסי נחשב לאלוף האלופים של גלגל המזל, לאחר שניצח שש פעמים ברציפות. בשנת 1995 התקיים טקס בחירת נערת "גלגל המזל", תחרות בה נבחרה המחליפה למירב לוין. רגע השיא היה הבחירה בין שש מתמודדות: רות גונזלס – דוגמנית שזכתה בתחרות, אך הוחלפה לאחר כשנה וחצי. סיגל שחמון – החליפה את גונזלס בתפקיד "נערת הגלגל". לאחר מכן הפכה למגישת טלוויזיה מצליחה. הנחתה את תחרות האירוויזיון 1999. טל מן – דוגמנית שזכתה בתחרות בתואר "חביבת הקהל". ב-1998 החליפה את שחמון בתפקיד "נערת הגלגל". גלית בורג – חברת הצמד גילי וגלית, נציגת ישראל לאירוויזיון 1989 בשיר "דרך המלך". בשנות האלפיים חזרה בתשובה. נהרגה בתאונת דרכים ב-2022 בגיל 54. ענת אלימלך – דוגמנית ו"נערת החן" בתחרות מלכת היופי 1993. ב-1997 נרצחה על ידי בן זוגה עקב רצונה להיפרד ממנו. הייתה בת 23 במותה. אינגריד פלדמן – דוגמנית מצליחה ומלכת היופי של הולנד. "גלגל המזל", במיזם "אישים" לתיעוד היצירה הישראלית גלגל המזל (1993-2000), אתר אישים גלגל המזל, התכנית הראשונה, אתר יוטיוב גלגל המזל במסגרת תוכנית המתיחות "לא דופקים חשבון", אתר יוטיוב עמית קוטלר, ביש המזל של נערות "גלגל המזל", באתר ynet, 7 במאי 2010 אביבה קרול, קאן, ‏הפורמט הוא המלך, באתר גלובס, 22 באפריל 1999 גילי איזיקוביץ, מת מפיק הטלוויזיה והקולנוע חיים מנור, באתר הארץ, 18 ביולי 2011 רותה קופפר, ארז טל: מנער הגלגל לכרוז של יוסי בובליל, באתר הארץ, 14 בנובמבר 2008 זהבה דברת, ‏רשת תשדר את הטוקשואו החדש של רוזאן באר, באתר גלובס, 26 באוגוסט 1998 דן שדור ואורן פרסיקו, ‏עלו בסערה, באתר גלובס, 19 בדצמבר 2002 יעל ולצר, סיגל שחמון תחליף את עינב גלילי בתוכנית הבוקר של רשת, באתר הארץ, 29 באוקטובר 2007
ג'מיל ח'ורי (עורך דין)

ג'מיל לביב ח'ורי (בערבית: جميل لافيف خوري) היה עורך דין, פוליטיקאי, שופט[דרוש מקור], מורה לערבית ומשורר ערבי-ישראלי. כיהן כראש מועצת כפר יאסיף בשנות ה-70. התגורר בשכונת שייח' ג'ראח שבמזרח ירושלים, ישראל, למשפחה ערבית-נוצרית, שם גם נולד בנו השחקן מכרם ח'ורי. למד משפטים בבית הספר המנדטורי למשפטים שבירושלים. התמנה לשופט שלום בחיפה ב-1946.[דרוש מקור] לשכתו מוקמה בסמוך ללשכות השופטים שמעון אגרנט ומשה לנדוי.[דרוש מקור] לאחר פרוץ מלחמת העצמאות, ברח עם משפחתו ללבנון. הם חזרו בטרם נסגרו הגבולות, והתיישבו בעכו. היה חבר עיריית עכו. מאוחר יותר, עברה משפחתו להתגורר עמו בכפר יאסיף שבגליל. ב-1958 עזב ח'ורי את ה"החזית הערבית" שהיה בין מייסדיה. ב-1974 נבחר לעמוד בראש מועצת כפר יאסיף, למשך כשנתיים. ב-1959, הורשעו שני בניו של ג'מיל ח'ורי, בריגול נגד מדינת ישראל – כשאחד מבניו של ח'ורי נידון לכלא ל-4 שנות מאסר בפועל – והשני מבניו נידון לכשנה וחצי מאסר בפועל, בעקבות הרשעתם בריגול נגד ישראל. בין נכדיו נמנים השחקנים: קלרה ח'ורי, ג'מיל ח'ורי (הקרוי על שמו); אוצרת ומבקרת האמנות רולא ח'ורי, והמשפטנית ואקטיביסטית זכויות האדם האלה ח'ורי-בשאראת. יהודה אריאל, עו"ד חורי פורש מ"החזית", הארץ, 10 בספטמבר 1958 יואל דר, קואלציה חדשה בכפר יאסיף, דבר, 17 באפריל 1974 מאסר 4 שנים ושנה וחצי לאחים חורי שהרושעו בריגול, הצופה, 21 באפריל 1959 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אדוארד בונין

האם התכוונתם ל... אדוארד פון בונין – גנרל פרוסי אדוארד ג'ון בונין – פוליטיקאי אמריקאי אדוארד בונין
ג'וזף קליי

ג'וזף קליי (באנגלית: Joseph Clay; ‏24 ביולי 1769 - 27 באוגוסט 1811) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה. קליי נולד בפילדלפיה שבפנסילבניה בשנת 1769. בשנת 1799, נבחר קליי לחברה הפילוסופית האמריקאית. לפני שנבחר לקונגרס של ארצות הברית עסק בבנקאות. בשנת 1803, נבחר קליי לקונגרס השמיני של ארצות הברית מטעם המפלגה הדמורקטית-רפובליקנית, ולאחר מכן גם לקונגרס התשיעי והעשירי, וכיהן כחבר הקונגרס עד התפטרותו ב-28 במרץ 1808. במהלך הקונגרס התשיעי, קליי שימש כאחראי המיסים בארצות הברית. קליי נפטר בפילדלפיה בשנת 1811, ונקבר בכנסיית כרייסט. מדיה וקבצים בנושא ג'וזף קליי בוויקישיתוף ג'וזף קליי, באתר המדריך הביוגרפי של הקונגרס של ארצות הברית (באנגלית) ג'וזף קליי, באתר "Find a Grave" (באנגלית) The Political Graveyard: Index to Politicians: Clarke-streett to Claytee, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
ג'ון פורטר

ג'ון פורטר (באנגלית: John Porter;‏ המאה ה-18 - המאה ה-19) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה. פורטר נולד בפילדלפיה שבפנסילבניה. תאריך לידתו המדויק אינו ידוע. פורטר היה חבר הסנאט של מדינת פנסילבניה בין השנים 1801-1805. לאחר שנפטר חבר הקונגרס מייקל לייב, נבחר פורטר לקונגרס התשיעי של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס העשירי והאחד עשר. פורטר כיהן כחבר הקונגרס של ארצות הברית בין 8 בדצמבר 1806 ל-3 במרץ 1811. לאחר התפטרותו מהקונגרס, לא ידוע במה עסק. תאריך פטירתו המדויק של פורטר אינו ידוע. ג'ון פורטר, באתר המדריך הביוגרפי של הקונגרס של ארצות הברית (באנגלית) Senate Members "P", staffweb.wilkes.edu ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
טקסארקנה

טקסארקנה (באנגלית: Texarkana) היא עיר הבירה של מחוז מילר (אנ') שבארקנסו. העיר נמצאת בגבול הדרום-מערבי של ארקנסו ולמעשה חלקה המערבי של העיר נמצא מעבר לגבול, בטקסס. העיר הוקמה בצומת מסילת רכבת ב-8 בדצמבר 1873 והיא העיר המרכזית במטרופולין טקסארקנה (אנ'), שנושא את שמה של העיר. מחוז מילר הוקם ב-1820 בטריטוריית ארקנסו והוא נקרא לכבוד הגנרל ג'יימס מילר שהיה המושל הטריטוריאלי הראשון של ארקנסו והיה גנרל במהלך מלחמת 1812. מחוז מילר הוקם חרף העובדה שהייתה חוסר ודאות באשר לקו הגבול של המחוז האמריקאי לבין הגבול המקסיקני (באותם ימים טקסס הייתה חלק ממקסיקו), כתוצאה מכך המתיישבים במקום טענו כי בארקנסו גובים מיסים על אדמות שעלולות להיות מוחזקות בידי מקסיקו, אם לא די בכך תושבים רבים באזור התמרמרו על מה שהם ראו כדיכוי של הטקסטנים האירופאים-אמריקאים על ידי המקסיקנים הכריזו בגלוי על נאמנות לטקסנים. לאחר שרפובליקת טקסס קיבלה עצמאות, המתחים באזור גברו וב-1837 הציע המושל ג'יימס סווייר קונוויי כי "התרופה הקלה והיעילה ביותר היא ביטול מחוז מילר לאזור פטריוטי יותר", ואכן המחוז פורק ואדמתו הפכה לחלק ממאחוז לאפייט, גם הוא בארקנסו. ב-1873 נמכרו מגרשי עיירה בטקסרקנה, ארקנסו, בצומת שחיברה בין שתי מסילות רכבת, מה שגרם לאזור להתפתח במהרה ולהפוך למרכז סחר אזורי. בשנה שלאחר מכן, ביוני 1874 נוסדה עיר בטקסס בשם "טקסארקנה" (אנ') בסמוך לגבול עם ארקנסו. עוד באותה שנה, הוקם מחדש מחור מילר אך מאמציה של העיר הצעירה בארקנסו, טקסארקנה להתאגד לא מומשו עד אוקטובר 1880, כמעט שבע שנים לאחר הקמת של העיר התאומה במקסיקו. שני הערים בדרך כלל מכירות בתאריך התאגדות העיר ב-8 בדצמבר 1873. מדיה וקבצים בנושא טקסארקנה בוויקישיתוף "Texarkana Chamber of Commerce". Texarkana.org. אורכב מ-המקור ב-5 באפריל 2015. נבדק ב-7 באפריל 2015. {{cite web}}: (עזרה)
מגדל אחמט

מגדל אחמט (ברוסית: Ахмат Тауэр) הוא גורד שחקים, הנמצא בבנייה מאז 2016 בעיר גרוזני, בצ'צ'ניה, רוסיה. עם השלמתו בשנת 2024, גובהו יהיה 435 מטר והוא יהיה בנוי מכ-102 קומות. על פי התכנון, הבניין יהיה השני בגובהו ברוסיה ובאירופה אחרי מרכז לאחטה בסנקט פטרבורג. מגדל אחמט באתר גורפרויקט https://www.grozny-inform.ru/news/economic/127201/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Molitva

Molitva (בעברית: תפילה) הוא סינגל, זוכה אירוויזיון 2007 אותו ביצעה הזמרת הסרבית מריה שריפוביץ'. הייתה זו הופעת הבכורה של סרביה באירוויזיון כאומה עצמאית, לאחר שאיחוד המדינות של סרביה ומונטנגרו התפרק ביוני 2006. השיר יצא לאור כסינגל בתשע גרסאות שונות. Molitva זכה גם בחצי גמר התחרות, כשלזכותו 298 נקודות, היה זה הניקוד הגבוה ביותר שניתן לשיר בשלב חצי הגמר במתכונת חצי הגמר היחידה של התחרות (2004-2007). Molitva היה השיר הזוכה הראשון בתחרות שלא הכיל מילים בשפה האנגלית מאז דנה אינטרנשיונל שניצחה בתחרות עבור ישראל בשנת 1998 עם השיר "דיווה''. Molitva היה השיר האחרון שאינו באנגלית שזכה בתחרות עד אירוויזיון 2017, שם סלבדור סובראל הפורטוגלי ניצח עם שיר בפורטוגזית. את הופעתה של מריה השלימה נוכחותם הבולטת של חמש זמרות הליווי. לשיר גרסאות נוספות בשפות רבות. באנגלית הגרסה נקראת "Destiny", הגרסה הרוסית נקראת "Молитва", ובפינית "Rukoilen". השיר יצא לאור גם כרמיקס לריקודים ורימיקס בשם "Jovan Radomir mix". Molitva נכלל ברשימת 10 הזוכים הטובים ביותר באירוויזיון על פי האינדפנדנט בשנת 2019, ועל ידי Special Broadcasting Service בשנת 2016. האירוויזיון טיימס, בלוג מעריצים של התחרות, דירג אותו כשיר האירוויזיון השלישי הטוב ביותר בכל הזמנים. מידע על היצירה "Molitva" באתר Discogs מילות השיר "Molitva" באתר Genius סרטון השיר "Molitva" באתר יוטיוב מידע על השיר "Molitva" באתר iTunes מידע על השיר "Molitva" באתר ספוטיפיי מידע על השיר "Molitva" באתר טיידל 10 Most Deserving Eurovision Winners, Programs (באנגלית) Every Eurovision winning song ranked - from best to worst, The Independent, ‏19 במאי 2021 (באנגלית) Best Eurovision Song Ever, The Eurovision Times, ‏25 ביוני 2010 (באנגלית)
קוני סויר

קוני סויר (באנגלית: Connie Sawyer;‏ 24 בנובמבר 1912 – 21 בינואר 2018) הייתה שחקנית קולנוע, טלוויזיה ותיאטרון אמריקאית-יהודייה. סויר נולדה בפואבלו שבקולורדו לזוג הורים יהודים שהיגרו מרומניה, כשהייתה בת שבע עברה לקליפורניה, שם אביה פתח חנות, מגיל צעיר אמה עודדה אותה לעסוק בשירה ובריקוד ואף רשמה אותה לתחרות כישרונות, בהיותה בת תשע עשרה עברה לניו יורק בתיאטראות וודוויל. ב-1959 הופיעה בסרט חור בראש. ב-1961 שיחקה בסרט הדרמה הפוליטי "Ada". ב-1969 השתתפה בתפקיד קטן במערבון "אומץ אמיתי". היא הופיעה בסרט כשהארי פגש את סאלי... כמרואיינת בסרט תיעודי. ב-1994 הופיעה בסרט טיפשים בלי הפסקה, ב-2004 הופיעה בסרט הישראלי הארץ המובטחת. היא שיחקה את סבתא של מייקל סקוט (סטיב קארל) בפרק של המשרד היא פרסמה את האוטוביוגרפיה שלה "I Never Wanted to Be a Star — and I Wasn’t". היא התחתנה עם מרשל שאקר ונולדו להם שתי בנות. מדיה וקבצים בנושא קוני סויר בוויקישיתוף קוני סויר, במסד הנתונים הקולנועיים IMDb (באנגלית) קוני סויר, באתר AllMovie (באנגלית) קוני סויר, באתר Rotten Tomatoes (באנגלית) קוני סויר, במסד הנתונים הקולנועיים KinoPoisk (ברוסית) קוני סויר, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Shady Lady

"Shady Lady" (בעברית: "גברת מפוקפקת") הוא שיר שבוצע על ידי הזמרת האוקראינית אני לוראק. השיר התפרסם בעיקר לאחר שלוראק הופיעה עימו באירוויזיון 2008 וסיימה במקום השני עבור אוקראינה. השיר הולחן על ידי פיליפ קירקורוב ונכתב על ידי קרן קוואלריאן. השיר התחרה באירוויזיון בחצי הגמר השני שנערך ב-22 במאי 2008, השיר זכה בחצי הגמר לאחר שקיבל 152 נקודות. בגמר היא קיבלה 230 נקודות, אף על פי שקיבלה את 12 הנקודות המרביות רק פעם אחת, מפורטוגל, הגיע השיר למקום השני מתוך 25 שירים, כאשר רק "Believe" של דימה בילאן מרוסיה מקדים אותו. לשיר גרסה בשפה הרוסית בשם "С неба в небо" ("משמיים לשמיים"). הסינגל זכה להצלחה רבה באוקראינה. Як виглядатиме Ані Лорак і Україна на "Євробаченні-2008". ВІДЕО | ТаблоID, web.archive.org, ‏29 במרץ 2008 Ani Lorak to sing song of Kirkorov in Eurovision, www.unian.info (באנגלית) Belgrade 2008, Eurovision.tv (באנגלית בריטית)
מסוף שוהם

מסוף שוהם הוא מסוף אוטובוסים ביישוב שוהם. מהמסוף יוצאים קווי אוטובוס בעיקר לאזור גוש דן והמרכז, והוא ממוקם בצפונה של שוהם ליד אזור התעשייה של היישוב. המסוף נבנה על ידי החברה הכלכלית שוהם ב-2016. קו לילה הפועל בחמישי בלבד. בחופשות הקו פועל גם בימים ראשון ושלישי בנוסף לחמישי חלק מנסיעות הקו מסתיימות בתחנה המרכזית במודיעין ולא ממשיכות למרכז עינב
April, April

"April, April" ("אפריל, אפריל") הוא שיר של הזמרת השוודית ליל-באבס, שייצג את שוודיה באירוויזיון 1961. השיר היה המנצח של מלודיפסטיבלן 1961, שם הוא בוצע על ידי סיב מאלמקוויסט וגונאר וויקלונד. בליל האירוויזיון, השיר בוצע שביעי בסדר ההופעה, אחרי גריטז'ה קאופלד שייצגה את הולנד עם השיר "Wat een dag" ולפני לאלה אנדרסן שייצגה את גרמניה עם השיר "Einmal sehen wir uns wieder". השיר קיבל 2 נקודות, והוצב במקום ה-14 מתוך 16 מדינות מתחרות. מידע על היצירה "April, April" באתר מיוזיק בריינז
מדע נוצרי

המדע הנוצרי (באנגלית: Christian Science) הוא תנועה נוצרית אדוקה, אשר פותחה בניו אינגלנד שבארצות הברית במאה ה-19 על-ידי המייסדת מארי בייקר אדי(אנ'), שטענה בספרה "מדע ובריאות" משנת 1875 כי מחלה היא אשליה שניתן לתקן על ידי תפילה בלבד. הספר הפך לטקסט המרכזי של פלג נוצרי זה, יחד עם הביבליה, ועד לשנת 2001 נמכר ביותר מתשעה מיליון עותקים. אדי ו-26 חסידיה קיבלו זכות בשנת 1879 להקמת "כנסיית ישו המדען", ובשנת 1894 הוקמה כנסיית האם, "הכנסייה הראשונה של ישו המדען", בבוסטון שבארצות הברית. תנועת המדע-הנוצרי הפכה לדת הצומחת ביותר בארצות הברית, עם קרוב ל-270,000 חברים שנמנו עם שורותיה בשנת 1936, נתון שירד ב-1990 למעט יותר ממאה אלף, ובשנת 2009 לפחות מ-50,000. הכנסייה ידועה בעיתונה המדווח על חדשות בארצות הברית ובעולם "כריסצ'ן סיינס מוניטור" שזכה בשבעה פרסי פוליצר בין השנים 1950–2002 ונחשב למקצועי ולאובייקטיבי, וגם בזכות חדרי הקריאה הציבוריים שלה ברחבי העולם. אדי תיארה את המדע הנוצרי כחזרה ל"נצרות קדומה ולאלמנט הריפוי שאבד לה". ישנם הבדלים מובהקים בין תאולוגיית המדע-הנוצרי, לבין זו של התאולוגיה הנוצרית הרווחת. כשבפרט, חסידי המדע הנוצרי מאמצים גישה רדיקלית לפיה המציאות היא רוחנית בלבד והעולם החומרי הוא אשליה. בכלל זה נמצאת התפיסה שמחלה היא טעות נפשית ולא הפרעה גופנית, וכי יש לטפל בחולים לא באמצעות תרופות, אלא על ידי תפילה המבקשת לתקן את האשליה השגויה לפיה הבריאות לקויה. הכנסייה אינה דורשת מהמאמינים להימנע מכל טיפול רפואי. חסידיה הולכים לרופאי שיניים, לאופטומטריסטים, לגינקולוגים מיילדים, ומוכנים לקבל חיסון כשנדרש על פי החוק - אך בה בעת היא טוענת שתפילה לריפוי נוצרי יעילה יותר כאשר אינה משולבת עם טיפול רפואי סטנדרטי. אולם בין השנים 1880–1990 הימנעות מהטיפול הרפואי המקובל בעולם הובילה למותם של מספר מאמינים וילדיהם. הורים הועמדו לדין ובמקרים מסוימים אף הורשעו בעבירות של הריגה או הזנחה. עם זאת, ההשקפה המשפטית המקובלת הייתה שלכנסייה עצמה אין-אחריות לשלם פיצויים במקרים אלו. מדיה וקבצים בנושא מדע נוצרי בוויקישיתוף מדע נוצרי, באתר אנציקלופדיה בריטניקה (באנגלית) Gutjahr, Paul C. (2001). "Sacred Texts in the United States". Book History. 4: (335–370) 348. doi:10.1353/bh.2001.0008. JSTOR 30227336. For the charter, Eddy, Mary Baker (1908) [1895]. Prothero, Donald; Callahan, Timothy D. (2017). UFOs, Chemtrails, and Aliens: What Science Says. Bloomington: Indiana University Press. p. 165. Wilson, Bryan (1961). Sects and Society: A Sociological Study of the Elim Tabernacle, Christian Science, and Christadelphians. Berkeley: University of California Press. p. 125. Wilson 1961, p. 124. Wilson 1961, p. 125. Battin, Margaret P. (1999). "High-Risk Religion: Christian Science and the Violation of Informed Consent". In DesAutels, Peggy; Battin, Margaret P.; May, Larry (eds.). Praying for a Cure: When Medical and Religious Practices Conflict. Lanham, MD, and Oxford: Rowman & Littlefield Publishers. p. 11. ISBN 0-8476-9262-0. Schoepflin, Rennie B. (2003). Schoepflin 2003, pp. 212–216; Peters, Shawn Francis (2007).
STS-5

STS-5, היא משימת מעבורות החלל החמישית של נאס"א, והמשימה החמישית של מעבורת החלל קולומביה. המשימה יצאה אל החלל ב-11 בנובמבר 1982 בשעה 7:19 בבוקר לפי שעון החוף המזרחי של ארצות הברית. מפקד המשימה: ואנס בראנד טייס: רוברט אוברמייר (Robert F. Overmyer) מומחה למשימה: ג'וזף אלן (Joseph P. Allen) מומחה למשימה: ויליאם לנויר (William B. Lenoir) STS-5 הייתה המשימה המבצעית הראשונה (המשימות שקדמו לה היו משימות מחקר ופיתוח). במסגרת המשימה נשלחו מספר אנשי הצוות הגדול ביותר עד אותה תקופה (4 אסטרונאוטים). ההמראה החמישית ממרכז החלל קנדי החלה בשעה 7:19 בבוקר לפי שעון החוף המזרחי של ארצות הברית ב-11 בנובמבר 1982. זו הייתה הפעם השנייה שהשיגור התבצע בזמן המדויק ללא שום עיכוב. משימת STS-5 כללה שיגור שני לוויינים מסחריים והצבתם בחלל. לוויינים אלו, שנבנו על ידי יוז איירקראפט, נפרסו והוצבו במקומם בהצלחה, ללא תקלות. אחד הלוויינים, SitS- C, נרכש על ידי חברת Satellite Business Systems והלוויין השני Anik C-3 בבעלות חברת Telesat. הלוויינים צוידו במנוע דלק מוצק, שהביא אותם אל מסלולם הסופי מן המעבורת. בנוסף, ביצעו אנשי הצוות שלושה ניסויים של סטודנטים במהלך השהייה בחלל. משימה זו הייתה אמורה להיות הראשונה שמתבצעת בה הליכת חלל, אולם זו התבטלה. הסיבה הרשמית הייתה שהליכת החלל בוטלה מפאת בעיות שנוצרו בחליפות החלל של שני מומחי המשימה שהיו אמורים לבצעה. למעשה, אחד האסטרונאוטים הקיא באופן כה חמור עקב מחלת חלל, שהיה חשש שהוא יקיא בתוך קסדת חליפת החלל, וייחנק למוות. קולומביה נחתה במסלול נחיתה 22 בבסיס חיל האוויר אדוארדס ב-16 בנובמבר 1982 בשעה 6:33:26 בבוקר שעון אזור הזמן הפסיפי (PST). במשימה שארכה 5 ימים, שעתיים 14 דקות ו-26 שניות עברה הקולומביה מרחק כולל של 3,397,082 ק"מ. ב-22 בנובמבר 1982 הוחזרה הקולומביה למרכז החלל קנדי בפלורידה. משימות מעבורות החלל מדיה וקבצים בנושא STS-5 בוויקישיתוף אתר האינטרנט הרשמי של STS-5 סיכום המשימה באתר נאס"א סרטון של נאס"א על המשימה תיאור המשימה STS-5, באתר Encyclopedia Astronautica
מצעד סוף השנה של בילבורד הוט 100 לשנת 2020

מצעד סוף השנה של בילבורד הוט 100 לשנת 2020 הוא רשימת השירים לסיכום שנת 2020 של הבילבורד הוט 100, שפורסמה ב-3 בדצמבר 2020. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני מכירות שנאספו בפרקי זמן ספציפיים שנקבעו על ידי בילבורד ומתבסס על מצעד השירים השבועי שמופק על ידו. 2020 במוזיקה Caulfield, Keith (9 בדצמבר 2014). "The Year In Pop 2014". Billboard. Prometheus Global Media. נבדק ב-10 בדצמבר 2014. {{cite news}}: (עזרה) Trust, Gary (3 בדצמבר 2020). "The Year in Charts 2020: The Weeknd's 'Blinding Lights' Is the No. 1 Hot 100 Song of the Year". Billboard. נבדק ב-4 בדצמבר 2020. {{cite news}}: (עזרה)
מצעד סוף השנה של בילבורד הוט 100 לשנת 1989

מצעד סוף השנה של בילבורד הוט 100 לשנת 1989 הוא רשימת השירים לסיכום שנת 1989 של הבילבורד הוט 100, שפורסמה ב-23 בדצמבר 1989. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני מכירות שנאספו בפרקי זמן ספציפיים שנקבעו על ידי בילבורד ומתבסס על מצעד השירים השבועי שמופק על ידו. 1989 במוזיקה "1989 The Year in Music: Top Pop Singles". Billboard. 101 (51): Y-22. 23 בדצמבר 1989. {{cite journal}}: (עזרה) "Billboard Top 100 – 1989". נבדק ב-3 באוקטובר 2016. {{cite web}}: (עזרה)
אריזונה זרבס

אריזונה זרבס (באנגלית: Arizona Zervas; נולד ב-19 באפריל 1995) הוא ראפר, זמר ומלחין אמריקאי. שירו, "Roxanne", הגיע למקום הרביעי בבילבורד הוט 100 ב-2019. באותה שנה, בעקבות הצלחת הסינגל, זרבס יצא לסיבוב הופעות בארצות הברית, ובנובמבר, חתם חוזה הקלטות עם קולומביה רקורדס. "Roxanne" אף הגיע לראש מצעד הסינגלים של ניו זילנד, ולעשירייה הפותחת של מקבילו האוסטרלי. בכיתה י"א, פרסם זרבס את שירו הראשון. סינגל הבכורה שלו, "Don't Hit My Line", יצא לאור ב-2016. בשנתת 2018, הוציא לאור את המיני-אלבום Living Facts. ב-10 באוקטובר 2019, פרסם זרבס את השיר "Roxanne". השיר הפך לוויראלי בפלטפורמת הטיק טוק. השיר הגיע למקום ה-24 במצעד הסינגלים הבריטי. ב-8 במאי 2020, הוציא את סינגל ההמשך, "24". לאחר מכן הוציא את הסינגל שלו "RIP".‏ 2018: Living Facts אתר האינטרנט הרשמי של אריזונה זרבס (באנגלית) אריזונה זרבס, ברשת החברתית פייסבוק אריזונה זרבס, ברשת החברתית אקס (טוויטר) אריזונה זרבס, ברשת החברתית אינסטגרם אריזונה זרבס, ברשת החברתית טיקטוק אריזונה זרבס, סרטונים בערוץ היוטיוב אריזונה זרבס, במסד הנתונים הקולנועיים IMDb (באנגלית) אריזונה זרבס, באתר אפל מיוזיק (באנגלית) אריזונה זרבס, באתר ספוטיפיי אריזונה זרבס, באתר סאונדקלאוד (באנגלית) אריזונה זרבס, באתר Last.fm (באנגלית) אריזונה זרבס, באתר AllMusic (באנגלית) אריזונה זרבס, באתר MusicBrainz (באנגלית) אריזונה זרבס, באתר דיזר אריזונה זרבס, באתר Discogs (באנגלית) אריזונה זרבס, באתר Songkick (באנגלית) אריזונה זרבס, באתר Genius אריזונה זרבס, באתר טיידל (באנגלית) 'Roxanne' Singer Arizona Zervas Signs With Columbia Records. "Arizona Zervas — Bio". Arizona Zervas. נבדק ב-2019-11-18. Cirisano, Tatiana (14 בנובמבר 2019). "The First Artist in Years to Top Spotify Without Label Support". Billboard. נבדק ב-16 בנובמבר 2019. {{cite web}}: (עזרה) "Five Burning Questions: Billboard Staffers Discuss Arizona Zervas' Viral Smash 'Roxanne'". Billboard. נבדק ב-2019-12-16. "24 - Arizona Zervas". Spotify. נבדק ב-11 במאי 2020. {{cite web}}: (עזרה) "RIP - Arizona Zervas". Spotify. נבדק ב-21 בינואר 2021. {{cite web}}: (עזרה)
טרבור דניאל

טרבור דניאל ניל (באנגלית: Trevor Daniel Neill; נולד ב-28 בספטמבר 1994) הוא זמר-יוצר אמריקאי. מיני-אלבום הבכורה שלו, Homesick, יצא לאור באוקטובר 2018 וכלל את הלהיט "Falling", שהגיע למצעדים ביותר מעשרים מדינות, לאחר שהפך לוויראלי בשנת 2019. אלבום האולפן הראשון שלו, Nicotine, כלל את השיר וגם את "Past Life", בו השתתפה הזמרת-יוצרת האמריקאית סלינה גומז. טרבור דניאל התגורר בבאטון רוז', לואיזיאנה. משפחתו עברה לפורט וורת', טקסס ובהמשך התיישבה ביוסטון, טקסס. דניאל סיפר מעט על ילדותו והודה שהמוזיקה הייתה לאחד מהדברים החשובים בחייו כילד, אך לא ציין את התמחותו בתחום. כנער, הוא החל להתעניין בראפ ובהיפ הופ. בתיכון, החל ליצור מוזיקה עם חבריו והמשיך לעסוק במוזיקה בשנת 2015. הוא מנהל מערכת יחסים עם בת זוגו אליסה פלורס. בשנת 2021, הוציא עם ביבי רקסה וטיי דולה סיין את "My Dear Love" שנכלל באלבומה, Better Mistakes. טרבור דניאל חשף כי ההשפעות המוקדמות ביותר שלו היו ראפ, רוק, האוס ופופ. 2020: Nicotine 2018: Homesick 2019: Restless אתר האינטרנט הרשמי של טרבור דניאל (באנגלית) טרבור דניאל, ברשת החברתית פייסבוק טרבור דניאל, ברשת החברתית אקס (טוויטר) טרבור דניאל, ברשת החברתית אינסטגרם טרבור דניאל, ברשת החברתית טיקטוק טרבור דניאל, ברשת החברתית VK טרבור דניאל, סרטונים בערוץ היוטיוב טרבור דניאל, במסד הנתונים הקולנועיים IMDb (באנגלית) טרבור דניאל, באתר Rotten Tomatoes (באנגלית) טרבור דניאל, במסד הנתונים הקולנועיים KinoPoisk (ברוסית) טרבור דניאל, באתר אפל מיוזיק (באנגלית) טרבור דניאל, באתר ספוטיפיי טרבור דניאל, באתר סאונדקלאוד (באנגלית) טרבור דניאל, באתר Last.fm (באנגלית) טרבור דניאל, באתר AllMusic (באנגלית) טרבור דניאל, באתר MusicBrainz (באנגלית) טרבור דניאל, באתר דיזר טרבור דניאל, באתר Yandex.Music (ברוסית) טרבור דניאל, באתר Discogs (באנגלית) טרבור דניאל, באתר Songkick (באנגלית) טרבור דניאל, באתר Genius טרבור דניאל, באתר SecondHandSongs טרבור דניאל, באתר בילבורד (באנגלית) טרבור דניאל, באתר טיידל (באנגלית) טרבור דניאל, באתר אמזון מיוזיק Trevor Daniel Shares Debut EP Homesick, Blessed with Production from Taz Taylor & Internet Money, Audible Treats, ‏2018-10-11 (באנגלית אמריקאית) Copied to clipboardClick to copy, Chartbreaker: Trevor Daniel Thinks TikTok-Fueled 'Falling' Won't Be 'The Biggest Song of My Career', Billboard (באנגלית) Trevor Daniel & Selena Gomez - Past Life, Discogs (באנגלית) Trevor Daniel Talks "Senses" Album, Writing Sad Songs and Wins Artist of Year, New Houston Music Outlet, ‏2017-04-15 (באנגלית אמריקאית) https://twitter.com/elyssarflores, Twitter https://twitter.com/iamtrevordaniel, Twitter My Dear Love (feat. Ty Dolla $ign & Trevor Daniel), נבדק ב-2021-05-21
הביוגרפיה של בן

הביוגרפיה של בן הוא סרט קולנוע ישראלי משנת 2003, אשר כתב, ביים והפיק דן וולמן. הסרט עלה במקור כהצגת יחיד של וולמן, בפסטיבל תיאטרונטו הראשון בשנת 1990. בן (גל זייד) הוא מנהל חשבונות רווק הנחשב כבן אדם מוזר ואף משעשע, אשר מדי יום נוהג לחבוש כפפות, אפילו בקיץ, ותמיד באופן קבוע נושא בידיו מספר שקיות ניילון. במהלך הסרט הוא פוגש באופן מקרי את תמר (גני תמיר), אשר מגלה עניין באופיו ואישיותו המיוחדת ואף מתפעלת מחוש ההומור והדמיון שלו. בין השניים מתפתחת מערכת יחסים מיוחדת שדרכה נחשף עברו של בן ואירועים טראומטיים שחווה בילדותו. הסרט השתתף בתחרות הרשמית בפסטיבל הקולנוע ירושלים (2003), בתחרות רשמית פסטיבל מוסקבה (2004), בפסטיבל ים תיכוני בפארו, פורטוגל (2006) זכה בפרס בחירת הקהל כסרט הטוב ביותר, ובפרס לגל זייד "השחקן הטוב ביותר". זגה בפרס הפלטינום מורי בפסטיבל "וורלד פסט" יוסטון, טקסס 2007. "הביוגרפיה של בן", במסד הנתונים הקולנועיים IMDb (באנגלית) "הביוגרפיה של בן", באתר AllMovie (באנגלית) "הביוגרפיה של בן", באתר ספר הקולנוע הישראלי "הביוגרפיה של בן", באתר אידיבי "הביוגרפיה של בן", במסד הנתונים הקולנועיים KinoPoisk (ברוסית) "הביוגרפיה של בן", במיזם "אישים" לתיעוד היצירה הישראלית ביקורות אורי קליין, חוסר הבנה וייחודיות, באתר הארץ, 14 ביולי 2003 אהרון קשלס, ‏לא שווה ת'פופקורן, באתר גלובס, 4 בנובמבר 2004 שוש אביגל, תיאטרונטו - חגיגה של הצגות יחיד, חדשות, 23 במרץ 1990 עשרה ימים בירושלים, באתר הארץ, 3 ביולי 2003 גואל פינטו, "הביוגרפיה של בן" של דן וולמן התקבל לפסטיבל הקולנוע במוסקווה, באתר הארץ, 19 במאי 2004
רוזנק

האם התכוונתם ל... אבינועם רוזנק – חוקר מחשבת ישראל ישראלי אודיה רוזנק – משוררת ישראלית בתיה רוזנק – אמנית רב-תחומית ישראלית מיכאל רוזנק – פילוסוף של החינוך מרדכי יהודה רוזנק – רבה של העיר ברמן שבגרמניה